stanford-oval/wikipedia huggingface dataset:
Martin Braithwaite
Ura > Seurajoukkueura

Braithwaite on Esbjerg fB:n kasvatti. Hän debytoi seuran paidassa Tanskan Superliigassa kaudella 2009–2010 pelaten kymmenen ottelua. Yhteensä Braithwaite pelasi Esbjergin edustusjoukkueessa 89 ottelua tehden 17 maalia. Kaudella 2011–2012 hän voitti seuran paidassa Tanskan 1. divisioonan ja seuraavalla kaudella Tanskan cupin.
Elokuussa 2013 Braithwaite siirtyi Ranskan Ligue 1:n Toulouse FC:hen. Hän debytoi Ligue 1:ssä elokuussa 2013 AS Monacoa vastaan. Avausmaalinsa Braithwaite teki seuraavalla kierroksella SC Bastian verkkoon. Kaudella 2013–2014 hän teki 32 ottelussa seitsemän maalia ja seuraavalla kaudella 34 ottelussa kuusi maalia. Kolmannella ja neljännellä kaudellaan Ranskassa hän teki kumpanakin kautena liigassa 11 maalia.
Kaudet 2017–2019 Braithwaite edusti englantilaisseura Middlesbrough'ta mutta oli lainalla kevätkauden 2018 Ranskassa Bordeaux'ssa ja kevätkauden 2019 espanjalaisseura Leganésissa, johon hän siirtyi pysyvästi kesällä 2019. Hän pelasi Bordeaux'ssa 14 liigaottelua ja teki niissä neljä maalia. Hän pelasi Leganésissa 43 liigaottelua ja teki niissä kymmenen maalia ennen kuin siirtyi helmikuussa 2020 FC Barcelonaan. Siellä hän pelasi 2,5 kauden aikana 44 liigaottelua ja teki niissä viisi maalia. Kaudella 2020–2021 hän voitti Espanjan cupin. Mestarien liigassa hän pelasi tuolla kaudella kuusi ottelua ja teki kolme maalia.
Ura > Maajoukkueura

Braithwaite on edustanut Tanskaa kaikilla nuorten maajoukkuetasoilla alle 17-vuotiaista alle 21-vuotiaisiin. Vuonna 2012 hänelle tarjottiin mahdollisuutta pelata Guyanan jalkapallomaajoukkueessa, mutta hän kieltäytyi.
Tanskan A-maajoukkueessa Braithwaite debytoi kesäkuussa 2013 ystävyysottelussa Georgiaa vastaan. Ensimmäisen maaottelumaalinsa hän teki toisessa maaottelussaan Puolaa vastaan. Syksyllä 2018 hän teki maalin Itävaltaa ja Walesia vastaan sekä vuonna 2019 Georgiaa, Luxemburgia, Gibraltaria ja Irlantia vastaan. Vuoden 2019 maaleista kolme syntyi EM-karsinnoissa. Kahdeksannen maaottelumaalinsa hän teki maaliskuussa 2021 MM-karsintaottelussa Israelia vastaan ja yhdeksännen kesäkuussa 2021 ystävyysottelussa Bosnia ja Hertsegovinaa vastaan.
MM-kilpailuissa 2018 Braithwaite pelasi neljä ottelua, joista kaksi jälkimmäistä avauskokoonpanossa. Kesän 2021 EM-kilpailuissa hän pelasi avauskokoonpanossa välieriin yltäneen joukkueensa kaikki kuusi ottelua ja teki neljännesvälierässä Walesia vastaan uransa kymmenennen maaottelumaalin.
Muuta

Braithwaiten isä on kotoisin Guyanasta. Braithwaite olisi siis voinut näin edustaa aikuisten maajoukkuetasolla myös Guyanaa.
Saavutukset

Esbjerg fB
Tanskan 1. divisioona: 2011–2012
Tanskan cup: 2012–2013
FC Barcelona
Espanjan cup: 2020–2021
Ludwig Bähr

Ludwig Wilhelm Bähr (31. toukokuuta 1831 Hannover – 1. tammikuuta 1869 Helsinki) oli saksalaissyntyinen arkkitehti ja Suomen ensimmäisen arkkitehtuurin opettajanviran haltija.
Hannoverissa syntyneen ja siellä arkkitehtuuria opiskelleen Bährin puoliso oli Ida Jakobine Cecilie von der Heller. Bähr toi Suomeen 
arkkitehtuurin polyteknillisen koulutusmallin ja käytänteitä. Kun Polyteknillinen opisto alkoi muotoutua Helsingin teknillisestä reaalikoulusta Suomessa 1860-luvun alussa, koulun oppiaineeksi tuli myös arkkitehtuuri eli rakennustaide. Bähr nimitettiin koulun uuteen rakennustaiteen opettajan virkaan 1863. Saksassa hän oli työskennellyt sekä virkamiehenä että yksityisarkkitehtina, suunnitellen muun muassa asuin-, liike- ja tehdasrakennuksia ja avustaen tunnettuja kirkkoarkkitehteja. Suomessa ei silti tiedetä yhtään hänen suunnittelemaansa rakennusta.
Saksan kielellä opettanut Bähr ei myöskään onnistunut muodostamaan hyviä suhteita ruotsinkieliseen seura- ja liike-elämään eikä pääsemään läheiseen yhteistyöhön Intendentinkonttorin tai yksityisten arkkitehtien kanssa. Bährin ansiona on kuitenkin, että hän loi arkkitehtuurin opetukselle perustan Suomessa teknillisen koulutuksen yhteydessä. Useasta hänen oppilaastaan tuli tunnettuja arkkitehteja ja kansallisen rakennustoimen vaikuttajia, mukaan lukien Berndt Ivar Aminoff, Albert Mellin, Theodor Granstedt, Wolmar Westling ja Evert Lagerspetz. Bährin Suomessa aloittamaa opetustyötä jatkoi Frans Sjöström.
Aiheesta muualla

Bähr, Ludwig Biografiasampo.
Suomen rakentajat. Korkeakoulutasoista arkkitehtuurikoulutusta Suomessa 150 vuotta. Aalto yliopisto.
Lou Henry Hoover

| Lou Henry Hoover |
| --- | --- |

Yhdysvaltain ensimmäinen nainen
 4. maaliskuuta 1929 – 4. maaliskuuta 1933  
Edeltäjä:  Grace Coolidge
Seuraaja:  Eleanor Roosevelt
Henkilötiedot
Syntynyt: 29. maaliskuuta 1874 Waterloo, Iowa, Yhdysvallat
Kuollut: 7. tammikuuta 1944 (69 vuotta) New York, New York, Yhdysvallat
Puoliso:  Herbert Hoover
Tiedot
Puolue:  Republikaanit
Uskonto:  kveekarit
 Nimikirjoitus
Louise Henry Hoover (29. maaliskuuta 1874 – 7. tammikuuta 1944), tunnettiin nimellä Lou Henry Hoover, oli Yhdysvaltain presidentti Herbert Hooverin vaimo ja Yhdysvaltain ensimmäinen nainen.
Elämä

Louise syntyi Waterloossa, Iowan osavaltiossa. Hän oli erinomainen lehmityttö. Louise Hoover oli myös innokas kiinan kielen ja geologian tutkija, ja ensimmäinen presidentin puoliso, joka esiintyi valtakunnallisissa radiolähetyksissä. Hoovereille syntyi kaksi poikaa: Herbert Charles Hoover ja Allan Henry Hoover.
M/S Kaita

| M/S kaita |
| --- | --- |
Tyyppi:  Yhteysalus
Lippuvaltio:  Suomi
Kotipaikka:  Haapala, Otava, Naantali
Omistaja:  Arctia Shipping Oy
Aiemmat omistajat:  Merenkulkulaitos, Finstaship
Rakennustelakka:  Mobimar Oy, Turku
Luovutettu:  1993
Tekniset tiedot
Pituus:  24,5 m
Leveys:  7,2 m
Syväys:  2,2 m
Bruttovetoisuus:  Max. kansilasti 25 brt
Koneteho:  580 kW
Jääluokitus:  1A
Nopeus:  11 kn
Matkustajia:  50
Autokapasiteetti:  8
Lähteet:  
M/S Kaita on Arctia Shipping Oy:n omistama suomalainen, vuonna 1993 valmistunut yhteysalus. Kaita liikennöi Saaristomerellä Rymättylän reittialueella, Naantalin kaupungin Rymättylän saaristossa. Aluksen pituus on 24,5 metriä ja sille mahtuu 8 henkilöautoa ja 50 matkustajaa tai vaihtoehtoisesti vain matkustajia ottavana 70. Aluksen päällikkönä on toiminut Jarmo Juvakka vuodesta 1993 lähtien. Alus on M/S Kivimon sisaralus.
Aluksen kotisatama on Naantalin Otavan saarella sijaitseva Haapala. Kaita liikennöi Otavan lounaispuolella oleviin pieniin saariin kuten Ruotsalaiseen, Korvenmaahan, Pakinaisiin, Samsaareen ja Pähkinäisiin.
Ludwig Borchardt

Ludwig Borchardt
Ludwig Borchardtin löytämä Nefertitin rintakuva.
Ludwig Borchardt (5. lokakuuta 1863 Berliini – 12. elokuuta 1938 Pariisi) oli saksalainen egyptologi.
Borchardt opiskeli aluksi Adolf Ermanin oppilaana arkkitehtuuria ja myöhemmin egyptologiaa. Vuonna 1895 hän matkusti Kairoon, ja yhdessä Gaston Masperon kanssa hän teki Egyptiläisen museon luettelon. Vuonna 1907 hän perusti Kairoon Saksan arkeologisen tutkimuslaitoksen (Deutsche Archäologische Institut) ja toimi sen johtajana vuoteen 1928.
Borchardt keskittyi erityisesti muinaisen Egyptin arkkitehtuuriin. Hän aloitti kaivaukset Amarnassa, josta hän löysi kuvanveistäjä Thutmosiksen työhuoneen, ja siellä kaiken keskellä oli kuningatar Nefertitin rintakuva, joka nykyisin on Berliinin egyptiläisessä museossa. On syntynyt kiistaa väitteestä, että hän salakuljetti Nefertitin rintakuvan Egyptistä väittämällä, että se oli kipsistä tehty tekele. Toisaalta veistosta on myös väitetty väärennökseksi.
Borchardt johti kaivauksia myös Heliopoliissa ja Vanhan valtakunnan ylhäisön hautojen kaivauksia Abu Gorabissa.
Julkaisut

Baugeschichte des Amontempels von Karnak (1905)
Die Annalen und die zeitliche Festlegung des Alten Reiches der ägyptischen Geschichte (1917)
Quellen und Forschungen zur Zeitbestimmung der Ägyptischen Geschichte, 3 Bde. (1917-1938)
Mathias Trettenes

| Mathias Trettenes> Henkilötiedot |
| --- | --- |
Syntynyt: 8. marraskuuta 1993 (ikä 30) Stavanger, Norja
Kansalaisuus:   Norja
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  82 kg
Seura
Seura:  Stavanger Oilers
Sarja:  EliteHockey
Pelaajaura
Pääsarjaura:  2011–
Aik. seurat:  Stavanger Oilers (Norja) Almtuna IS (Allsv.) Krefeld Pinguine (DEL) EHC Biel (NLA) HC La Chaux-de-Fonds (NLB) HPK (SM-liiga)
Mathias Trettenes (s. 8. marraskuuta 1993 Stavanger) on norjalainen jääkiekkoilija, joka pelaa Norjan pääsarjan Stavanger Oilersissa. Hän on pelipaikaltaan keskushyökkääjä.
Ammattilaisura

Trettenes pelasi vuosina 2009–2011 monien muiden norjalaisten kiekkolupausten tavoin Ruotsissa, Modon junioreissa. Hän palasi kaudeksi 2011–2012 kotimaahansa ja debytoi Norjan pääsarjassa Stavanger Oilersin paidassa. Stavangaeria Trettenes edusti viiden kauden ajan ja oli joka kerta myös voittamassa Norjan-mestaruutta.
Trettenes siirtyi kaudeksi 2016–2017 Ruotsin toiseksi korkeimman tason Allsvenskanin Almtunaan ja pelasi siellä yhden kauden. Seuraavat kaksi kautta hän edusti Saksan DEL-liigan Krefeld Pinguinea. Trettenes edusti jälleen kauden 2019–2020 kotimaansa Stavanger Oilersia. Sieltä hän jatkoi matkaansa Sveitsin kakkossarjan HC La Chaux-de-Fondsia, jossa hän pelasi vuodet 2020–2022.
Kaudeksi 2022–2023 Trettenes siirtyi vuoden mittaisella sopimuksella SM-liigajoukkue Hämeenlinnan Pallokerhoon. Edustettuaan HPK:ta kauden Trettenes palasi Stavanger Oilersiin, jonne teki kevääseen 2028 ulottuvan sopimuksen.
Ammattilaisura > Maajoukkueura

Miesten arvokisoihin Trettenes valittiin ensimmäistä kertaa vuoden 2015 MM-kisoihin. Sen jälkeen Trettenes on pelannut kahdeksissa MM-kilpailuissa ja edustanut Norjaa olympialaisissa.
Löyttymäki

Löyttymäki on kylä Kanta-Hämeen maakunnassa Janakkalan kunnassa. Se sijaitsee noin 20 km itään Janakkalan päätaajamasta Turengista. Sen naapureita ovat pohjoisessa Saloinen, etelässä Jokimaa ja idässä Hämeenlinnan puoleinen Hietoinen (vuoteen 2009 Lammin kuntaa) sekä Hausjärven puoleinen Puujaa. Lännessä kylä rajoittuu paljolti suureen Mallinkaistenjärveen, ja kylän halki virtaa myös Mallasjoki.
Löyttymäellä on entinen kartano, jonka omistajiin on 1800-luvulla kuulunut tunnettu professori ja valtiomies Leo Mechelin (1839–1914). Näihin aikoihin kartanon piirissä vaikuttivat myös taidemaalarit Helene Schjerfbeck ja Maria Wiik. Tunnettuja Löyttymäestä kotoisin olevia ovat ainakin taiteilijaprofessori Onni Oja (1909–2004) ja taidemaalari Richard Rautoja (1877–1936). Kylässä on golfkenttä Peltola Golf.
Kauppaa tai muita kaupallisia palveluja ei Löyttymäessä ole ollut sitten 1970-luvun. Myös Löyttymäen koulu lakkautettiin vuonna 2013.
Kirjallisuutta

Peltotalo Pekka (toim.): Kartano, kylä ja koulu. Kun Janakkalan erämaahan luotiin malliyhteiskunta ja koulu.  Hämeenlinna:  Mandat kustannus, 2008.  ISBN 978-952-99642-3-9.
Peltotalo Pekka (toim.): Mallasjoen varrelta. Taiteilijaprofessori Onni Ojan lapsuudenmaisema Janakkalan Löyttymäessä.  Hämeenlinna:  Mandat kustannus, 2009.  ISBN 978-952-99642-4-6.
Ludwig Guttmann

Guttmann vuonna 2013 julkaistussa postimerkissä.
Ludwig ”Poppa” Guttmann (3. heinäkuuta 1899 – 18. maaliskuuta 1980) oli saksalaissyntyinen neurokirurgi, joka on paralympialaisten perustaja ja vammaisurheilun keskeisiä vaikuttajia.
Guttmann oli Saksan johtavia neurokirurgeja ennen toista maailmansotaa. Hän työskenteli Breslaun juutalaisessa sairaalassa vuoteen 1939, jolloin hän joutui pakenemaan Englantiin. Guttmann aloitti työskentelyn Stoke Mandeville -sairaalan selkäydinvammaosastolla vuonna 1944. Guttmann pyrki kuntouttamaan potilaitaan, joista monet olivat entisiä sotilaita, siten, että he pystyisivät palaamaan normaalielämään mahdollisimman nopeasti. Yhdeksi keskeiseksi kuntoutusmuodoksi muodostui urheilu.
28. kesäkuuta 1948 Guttmann järjesti vammaisille ensimmäiset Stoke Mandeville -urheilukilpailut, joita järjestettiin tämän jälkeen vuosittain. Vuonna 1952 kilpailut muuttuivat kansainvälisiksi hollantilaisen joukkueen osallistuessa niihin. Vuonna 1960 kilpailut järjestettiin ensimmäistä kertaa paralympialaisten nimellä välittömästi varsinaisten olympialaisten jälkeen niiden isäntäkaupungissa Roomassa.
Maailman nuortenpäivät

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Maailman nuortenpäivät (engl. World Youth Day, WYD)  on katolisen kirkon suurtapahtuma 14–30-vuotiaille nuorille ja nuorille aikuisille. Ne järjestetään joka kolmas tai joskus jopa joka toinen vuosi aina eri puolella maailmaa, ja niitä pidetään katolisen kirkon tärkeimpänä nuorten pyhiinvaelluskohteena.
Maailman nuortenpäiviä alettiin järjestää paavi Johannes Paavali II:n aloitteesta, kun hän vuonna 1984 kutsui koko maailman nuorison kansainvälisille nuortenpäiville Roomaan. Noin 350 000 nuorta seurasi kutsua.
Perinteisesti maailman nuortenpäiviä vietetään kerta toisensa jälkeen samankaltaisen ohjelman mukaan. Selkeästi painotetuimmat asiat ovat kansainvälisyys ja kirkon ykseys. Maiden liput ja muut kulttuurien ja kansallisuuksien tunnukset ovat nuorison keskellä selkeästi esillä osoittamassa eri kulttuurien olemista mukana kirkon yhteisyydessä. Nuorisopäivien edetessä näitä kansallisia esineitä aletaan vaihtelemaan pyhiinvaeltajien kesken. Lippuja, t-paitoja, ristejä ja katolisia kuvia vaihdellaan ja kerätään matkamuistoiksi. Kaikkien eri kansojen ja kulttuurien yhtenäisyyden hyväksyntä osallistujen kesken on merkille pantavaa.
Merkittävä perinne on myös paavin osallistuminen maailman nuortenpäiville ja hänen esiintyminen siellä useaan kertaan julkisesti. Nuortenpäivät päättyvät sunnuntaina paavin viettämään messuun. Vuoden 1995 maailman nuortenpäivien päätösmessusta tuli maailman eniten ihmisiä kerännyt uskonnollinen tapahtuma, koska siihen osallistui viisi miljoonaa ihmistä. Brasiliassa vuonna 2013 paavi Franciscuksen ensimmäisten nuortenpäivien päätösmessuun osallistui yli kolme miljoonaa ihmistä.
Paavi Benedictus XVI arvosteli taipumusta nähdä maailman nuorisopäivät eräänlaisena katolisena rockfestivaalina; hän painotti, ettei tapahtuman pitäisi olla "vaihtoehto modernille nuorisokulttuurille" vaan ennemmin pitkän ulkoisen ja sisäisen tien hedelmä.
Lisäksi vuonna 1986 paavi Johannes Paavali II:n kutsui kaikkia maailman piispoja järjestämään omassa hiippakunnassaan nuorisopäivät joka vuoden palmusunnuntaina.
Karttaan on merkitty vihreäksi maat, jotka ovat isännöineet maailman nuorisopäivät vähintään kerran.
Historia > 1987–1993

Vuonna 1987 maailman nuortenpäivät vietettiin Buenos Airesissa Argentiinassa. Vuonna 1989 ne olivat Santiago de Compostelassa Espanjassa. 1991 nuortenpäivät oli tuolloisen paavin kotimaassa Puolassa, Częstochowassa ja taas kaksi vuotta myöhemmin vuonna 1993 maailman nuortenpäiviä juhlittiin Yhdysvalloissa, Denverissä.
Historia > 1995–2005

Vuoden 1995 maailman nuortenpäiville Manilan Luneta puistoon, Filippiineille kokoontui ennätysmäärä nuoria. Välittömästi tapahtuman jälkeen haastateltu kardinaali Angelo Amato, joka osallistui tapahtumaan sanoi spontaanisti paikalla olleen yli 4 miljoonaa ihmistä. Myöhemmin Guinness World Records nimesi tapahtuman maailman suurimmaksi messuksi, mihin heidän mukaansa osallistui 5 miljoonaa ihmistä.
Vuonna 1997 nuortenpäivät vietettiin Pariisissa ja vuonna 2000 tapahtuma palasi Roomaan. Vuonna 2002 nuortenpäivät olivat Torontossa, Kanadassa ja vuonna 2005 taas Euroopassa, nyt Kölnissä. Thomas Gabriel sävelsi näiden nuortenpäivien päätösmessuun messusävellyksen ja nimesi sen Missa mundi (maailman messu). Messu sisälsi osia viidestä maanosasta niin, että Kyrie oli eurooppalaistyylinen ja Bachin innoittama, Gloria oli eteläamerikkalaistyylinen kitaralla ja panhuilulla säestettynä, Credo oli aasialaistyylinen sitarilla säestettynä, Sanctus puolestaan raikui afrikkalaiseen tyyliin rumpujen säestyksellä ja Agnus Deiltä säestettiin australialaiseen tyyliin didgeridoolla.
Historia > 2008

Sydney Australiassa valittiin isännöimään vuoden 2008 maailman nuortenpäiviä. Kun paikan valinnasta oli ilmoitettu Kölnissä vuonna 2005, Australian pääministeri John Howard kommentoi, kuinka hän on mielissään nuortenpäivien saapumisesta Australiaan, ja onnitteli Sydneyn piispaa, kardinaali George Pelliä lämpimästi. Paavi Benedictus XVI saapui Sydneyyn 13. heinäkuuta 2008 Richmondin ilmavoimien lentokentälle. Kardinaali Pell vietti avausmessun arviolta 150 000 osallistujan kanssa, minkä jälkeen pyhiinvaeltajat osallistuivat erinäisiin messuihin ja muihin järjestettyihin tapahtumiin viikon aikana. Ulkomaalaisia osallistuja arvioitiin olevan 250 000 ja paavin viettämään päätösmessuun osallistui 400 000 nuorta.
Historia > 2011

Sydneyn päätösmessun lopussa seuraavien vuonna 2011 vietettävien maailman nuortenpäivien isännän ilmoitettiin olevan Madrid Espanjassa. Tämä tapahtuma oli 16.–21. elokuuta 2011 ja siitä tuli siihen mennessä vietetyistä maailman nuortenpäivistä kolmanneksi suurin. Yli 2 miljoonaa pyhiinvaeltajaa osallistui Madridin päiville. 193 kansallisuutta oli edustettuna tässä kirkon suurtapahtumassa. Eniten osallistujia tuli Italiasta, Espanjasta ja Ranskasta. Päätösmessuun Cuatro Vientoksen lentokentän alueella osallistui paavin ja nuorison lisäksi noin 14 000 pappia ja 800 piispaa.
Historia > 2013

Vuodesta 2002 lähtien nuortenpäiviä oli pidetty kolmen vuoden välein, mutta vuoden 2011 jälkeen seuraavat nuortenpäivät päätettiin pitää jo 2013 Rio de Janeirossa Brasiliassa, jotta vältettäisiin päällekkäisyydet jalkapallon vuoden 2014 MM-kisojen ja vuoden 2016 kesäolympialaisten kanssa. Näiden maailman nuortenpäivän motoksi paavi valitsi lähetyskäskyn "Menkää siis ja tehkää kaikki kansat minun opetuslapsikseni" (Matt. 28:19). Nämä nuorisopäivät olivat odotettua pienemmät, koska vain 320 000 pyhiinvaeltajaa osallistui niihin, vaikka järjestäjät odottivat miljoonaa.
Historia > 2016

Viimeisimmät maailman nuortenpäivät viettiin kesällä 2016 Puolan Krakovassa. Tapahtuma oli samanaikaisesti katolisen laupeuden riemuvuoden kanssa ja siten näiden nuorisopäivien motto oli laupeus ja anteeksianto. Näille nuorisopäiville osallistui 3 miljoonaa rekisteröityä pyhiinvaeltajaa.
Historia > Maailman nuorisopäivien ohjelmarunko

|  | Ennen nuorisopäiväviikkoa | Ti | Ke | To | Pe | La | Su |
| --- | --- | --- | --- | --- | --- | --- | --- |
| Aamupäivä | Avajaisia edeltävät päivät: Katekeesia eli uskonnon opetusta läheisissä hiippakunnissa | Pyhiinvaeltajien virallinen vastaanottaminen ja tervetulleeksi toivottaminen | Katekeesia eli uskonnon opetusta piispojen johtamana | Katekeesia eli uskonnon opetusta piispojen johtamana | Katekeesia eli uskonnon opetusta piispojen johtamana | Pyhiinvaellus kävellen juhlapaikalle, missä pidetään yövartiota | Päätösseremonia: Paikalla olevat piispat vetävät aamurukouksen  Pyhän messun viettää paavi  Seuraavat maailman nuorisopäivät isännöivä hiippakunta julistetaan messun jälkeen |
| Iltapäivä | Avajaisia edeltävät päivät: Katekeesia eli uskonnon opetusta läheisissä hiippakunnissa | Avajaisseremonia Pyhää messua vietetään paikallisissa kirkoissa hiippakuntien isännöiminä | Iltapäiväohjelmaa, musiikkia, rukousta ja mahdollisuus käydä ripillä | Paavin virallinen saapuminen nuorisopäiville | Iltapäiväohjelmaa, musiikkia, rukousta ja mahdollisuus käydä ripillä | Iltapäiväohjelmaa, musiikkia, rukousta ja mahdollisuus käydä ripillä juhlapaikalla |  |
| Ilta | Avajaisia edeltävät päivät: Katekeesia eli uskonnon opetusta läheisissä hiippakunnissa | Iltapäiväohjelmaa, musiikkia, rukousta ja mahdollisuus käydä ripillä. | Iltapäiväohjelmaa, musiikkia, rukousta ja mahdollisuus käydä ripillä. | Iltapäiväohjelmaa, musiikkia, rukousta ja mahdollisuus käydä ripillä. | Ristintie | Eukaristinen adoraatio |  |
Aiheesta muualla

Official World Youth Day website
Vatican World Youth Day website
WYD Sydney 2008 (Arkistoitu – Internet Archive)
WYD Madrid 2011
WYD Rio 2013
WYD Kraków 2016
Madridin maailman nuorisopäivien promovideo englanniksi
Video maailman nuorisopäivien historiasta
In pictures: Pope ends Australia trip
Video Krakovan maailman nuorisopäiviltä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Yleisöä Sydneyn Barangaroossa vuoden 2008 maailman nuortenpäivien ensimmäisenä päivänä.
Paavi Franciscuksen saapuminen Copacabanalle 26. heinäkuuta 2013.
Käännös suomeksi
Límni Plastíra

| Límni Plastíra Límni Plastíran kunta Λίμνη Πλαστήρα Δήμος Λίμνης Πλαστήρα |
| --- | --- |
 Kunnan sijainti
 Límni Plastíra
 Koordinaatit: 39°21′N, 21°45′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Kardítsa
Hallinto:  
 – Asutustyyppi:  kunta
 – Kallikrates-koodi:  2303
 – Kuntakeskus:  Morfovoúni
Pinta-ala:  
 – Kokonaispinta-ala:  195,2 km²
Väkiluku (2011):  4 635
 – Väestötiheys:  23,74 as./km²
Aikavyöhyke:  UTC+2
 – Kesäaika:  UTC+3
 
 www.plastiras-ota.gr 
Infobox OKVirheellinen NIMI-arvo: 
Límni Plastíra (kreik. Λίμνη Πλαστήρα eli Δήμος Λίμνης Πλαστήρα, Dímos Límnis Plastíra) on Kreikan kunta, joka sijaitsee Kardítsan alueyksikössä Thessalian alueella. Kunnan pinta-ala on 195,2 neliökilometriä ja väkiluku 4 635 (vuonna 2011). Kunnan kuntakeskus on Morfovoúni.
Límni Plastíra, "Plastíras-järvi", on nimetty sen alueella sijaitsevan Plastíras-tekojärven mukaan. Kunta sijaitsee Thessalian lounaisosassa. Límni Plastíran kunta syntyi, kun kunnat Nevrópoli Agráfon ja Plastíras yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Límni Plastíran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kyläyhdyskunnat ja asutukset ovat:
| Kunnallis­yksikkö | Kylä­yhdys­kunta | Kylä tai muu asutus | Väkiluku (2011) |
| --- | --- | --- | --- |
| Nevrópoli Agráfon | Belokomíti | Belokomíti | 146 |
| Nevrópoli Agráfon | Belokomíti | Kédros | 32 |
| Nevrópoli Agráfon | Fylaktí | Fylaktí | 278 |
| Nevrópoli Agráfon | Fylaktí | Kalývia Fylaktís | 54 |
| Nevrópoli Agráfon | Karítsa Dolópon | Agía Marína | 44 |
| Nevrópoli Agráfon | Karítsa Dolópon | Agía Paraskeví | 6 |
| Nevrópoli Agráfon | Karítsa Dolópon | Karítsa | 56 |
| Nevrópoli Agráfon | Karítsa Dolópon | Longá | 4 |
| Nevrópoli Agráfon | Karítsa Dolópon | Méga Révma | 5 |
| Nevrópoli Agráfon | Karítsa Dolópon | Petrotó | 1 |
| Nevrópoli Agráfon | Karítsa Dolópon | Rafína | 18 |
| Nevrópoli Agráfon | Karvasarás | Karvasarás | 28 |
| Nevrópoli Agráfon | Kryonéri | Koutsodímos | 78 |
| Nevrópoli Agráfon | Kryonéri | Kryonéri | 415 |
| Nevrópoli Agráfon | Kryonéri | Prosília | 102 |
| Nevrópoli Agráfon | Neochóri | Neochóri | 589 |
| Nevrópoli Agráfon | Pezoúla | Kalývia | 223 |
| Nevrópoli Agráfon | Pezoúla | Neráida | 17 |
| Nevrópoli Agráfon | Pezoúla | Pezoúla | 127 |
Nevrópoli Agráfon: Yhteensä: 2 223
| Plastíras | Keraséa | Keraséa | 299 |
| Plastíras | Keraséa | Nevrópoli | 91 |
| Plastíras | Lamperó | Ágios Athanásios | 324 |
| Plastíras | Lamperó | Lamperó | 235 |
| Plastíras | Mesenikólas | Mesenikólas | 451 |
| Plastíras | Mesenikólas | Moní Korónis (luostari) | 8 |
| Plastíras | Morfovoúni | Morfovoúni | 485 |
| Plastíras | Morfovoúni | Rachovítsa | 36 |
| Plastíras | Morfovoúni | Rázia | 55 |
| Plastíras | Moscháto | Ágios Nikólaos | 42 |
| Plastíras | Moscháto | Moscháto | 378 |
| Plastíras | Moscháto | Tsardáki | 8 |
Plastíras: Yhteensä: 2 412
Yhteensä: 4 635
Aiheesta muualla

Δήμος Λίμνης Πλαστήρα. Límni Plastíran kunnan verkkosivut. (kreikaksi)
Thessalian alue
| --- | --- |
Kardítsan alueyksikkö:   Argithéa  Kardítsa  Límni Plastíra  Mouzáki  Palamás  Sofádes 
Lárisan alueyksikkö:   Agiá  Elassóna  Fársala  Kilelér  Lárisa  Témpi  Týrnavos 
Magnesian alueyksikkö:   Almyrós  Nótio Pílio  Rígas Feraíos  Vólos  Zagorá-Mourési 
Sporadien alueyksikkö:   Alónnisos  Skiáthos  Skópelos 
Tríkalan alueyksikkö:   Farkadóna  Metéora  Pýli  Tríkala
Luettelo Hassisen koneen kappaleista

Tämä on luettelo Hassisen kone -yhtyeen levyttämistä kappaleista aakkosjärjestyksessä.
B

Beast in the Window (High Tension Wire)
Blood Runs Slow (High Tension Wire)
Bubbles in the Stream (High Tension Wire)
E

Eksyneet lampaat (Harsoinen teräs)